Waterpolo: Rebħa kbira minn Neptunes fuq Birżebbuġa Minn Cristian Muscat – ritratt: Dominic Borg Birżebbuġa…………………. 7 San Ġiljan………………… 16 (1-3, 2-6, 1-2, 3-5) San Ġiljan ftit li xejn tħabtu biex għelbu l-isfida ta' Birżebbuġa bl-iskor kbir ta' 16-7, f'logħba li huma ddominaw mill-bidu sat- tmiem. Huma rebħu l-ewwel sesjoni bl-iskor ta' 3-1 bil-goals jaslu minn Matthew Zammit, Andreas Galea u Dino Zammit … it-tlieta minn penalty. Simon Vassallo skorja l-uniku goal għal Bir­żebbuġa. Il-Ġilajniżi komplew jiddominaw biex rebħu t-tieni sessjoni bl-iskor kbir ta' 6-2 bil-protagonisti jkunu Dino Zammit (2), Ben Plumpton, il-captain Matthew Zammit, Darren Zammit u Keith Galea. Min-naħa tagħhom, Julian Farrugia u l-veteran David Cutajar wieġbu għal Birżebbuġa. Is-Saints rebħu wkoll it-tielet sessjoni, iżda din id-darba b'punteġġ strett ta' 2-1 bl-awturi tal-goals ikunu Andreas Galea u Ben Plumpton. David Cutajar minn penalty wieġeb għat-team min-nofsinhar ta' Malta. U biex jagħmluhom erbgħa minn erbgħa San Ġiljan rebħu wkoll l-aħħar sessjoni … bl-iskor ta' 5-3, bl-iskorers ikunu ż-żagħ­żugħ Mattias Ortoleva (2) u Matthew Zammit, Dino Zammit (2) bl-ewwel goal għalih jasal minn man-up wara li tkeċċa Neil Cassar. David Pace Lupi, Matthias Bonnici u David Cutajar minn penalty skorjaw għal Birżebbuġa.